CELEX: 32018D1669
Language: el
Date: 2018-11-06 00:00:00
Title: Εκτελεστική απόφαση (ΕΕ) 2018/1669 της Επιτροπής, της 6ης Νοεμβρίου 2018, για την κατάργηση της απόφασης 2006/80/ΕΚ για να επιτραπεί σε ορισμένα κράτη μέλη η παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ του Συμβουλίου για την αναγνώριση και την καταγραφή των ζώων [κοινοποιηθείσα υπό τον αριθμό C(2018) 7239]

8.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 278/28
               
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2018/1669 ΤΗΣ ΕΠΙΤΡΟΠΉΣ
         της 6ης Νοεμβρίου 2018
         για την κατάργηση της απόφασης 2006/80/ΕΚ για να επιτραπεί σε ορισμένα κράτη μέλη η παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ του Συμβουλίου για την αναγνώριση και την καταγραφή των ζώων
         
            
               [κοινοποιηθείσα υπό τον αριθμό C(2018) 7239]
            
         
         (Τα κείμενα στη γαλλική, την ιταλική, την πορτογαλική, τη σλοβακική, την σλοβενική και την τσεχική γλώσσα, είναι τα μόνα αυθεντικά)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2008/71/ΕΚ του Συμβουλίου, της 15ης Ιουλίου 2008, για την αναγνώριση και την καταγραφή των χοίρων (1), και ιδίως το άρθρο 3 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στην οδηγία 2008/71/ΕΚ καθορίζονται οι στοιχειώδεις απαιτήσεις όσον αφορά την αναγνώριση και καταγραφή των χοίρων.
                  
               
                     (2)
                  
                  
                     Σύμφωνα με το άρθρο 3 παράγραφος 1 της οδηγίας 2008/71/ΕΚ, τα κράτη μέλη εξασφαλίζουν ότι η αρμόδια αρχή διαθέτει επικαιροποιημένο κατάλογο όλων των εκμεταλλεύσεων με ζώα τα οποία καλύπτονται από την οδηγία αυτή και βρίσκονται στην επικράτειά τους.
                  
               
                     (3)
                  
                  
                     Το άρθρο 3 παράγραφος 2 της οδηγίας 2008/71/ΕΚ προβλέπει τη δυνατότητα να επιτρέπεται στα κράτη μέλη να μην περιλαμβάνουν στον κατάλογο των εκμεταλλεύσεων που προβλέπεται στο άρθρο 3 παράγραφος 1 της οδηγίας αυτής τα φυσικά πρόσωπα που είναι κάτοχοι ενός μόνο χοίρου, προοριζόμενου για δική τους χρήση ή κατανάλωση, εφόσον το ζώο αυτό υποβάλλεται, πριν από οιαδήποτε μετακίνηση, στους ελέγχους που προβλέπονται από την εν λόγω οδηγία.
                  
               
                     (4)
                  
                  
                     Η απόφαση 2006/80/ΕΚ της Επιτροπής (2) επιτρέπει στη Γαλλία, την Ιταλία, την Πορτογαλία, τη Σλοβακία, τη Σλοβενία και στην Τσεχική Δημοκρατία, να εφαρμόσουν την παρέκκλιση που προβλέπεται στο άρθρο 3 παράγραφος 2 της οδηγίας 2008/71/ΕΚ όσον αφορά τις εκμεταλλεύσεις με έναν μόνο χοίρο.
                     Η Γαλλία, η Ιταλία, η Πορτογαλία, η Σλοβακία, η Σλοβενία και η Τσεχική Δημοκρατία, επιβεβαίωσαν ότι δεν εφαρμόζουν πλέον την παρέκκλιση που προβλέπεται στο άρθρο 3 παράγραφος 2 της οδηγίας 2008/71/ΕΚ όσον αφορά τις εκμεταλλεύσεις με έναν μόνο χοίρο.
                  
               
                     (5)
                  
                  
                     Κατά συνέπεια, η απόφαση 2006/80/ΕΚ πρέπει να καταργηθεί.
                  
               
                     (6)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2006/80/ΕΚ καταργείται.
         
         
            Άρθρο 2
            Η παρούσα απόφαση απευθύνεται στη Γαλλική Δημοκρατία, στην Ιταλική Δημοκρατία, στην Πορτογαλική Δημοκρατία, στη Σλοβακική Δημοκρατία, στη Δημοκρατία της Σλοβενίας και στην Τσεχική Δημοκρατία.
         
         
            Βρυξέλλες, 6 Νοεμβρίου 2018.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 213 της 8.8.2008, σ. 31.
         
            (2)  Απόφαση 2006/80/ΕΚ της Επιτροπής, της 1ης Φεβρουαρίου 2006, για να επιτραπεί σε ορισμένα κράτη μέλη η παρέκκλιση που προβλέπεται στο άρθρο 3 παράγραφος 2 της οδηγίας 92/102/ΕΟΚ του Συμβουλίου για την αναγνώριση και την καταγραφή των ζώων (ΕΕ L 36 της 8.2.2006, σ. 50).